

|  |
| --- |
| **ΕΡΓΑΣΤΗΡΙΑΔΕΞΙΟΤΗΤΩΝ** |
|  |
| ***Πρόγραμμα Καλλιέργειας Δεξιοτήτων*** |
|  |
|  |
|  |
|  |
|  |
|  |
|  |
|  |
| 2024 - 2025 |

|  |  |
| --- | --- |
|  |  |
|  |  |
|  | **ΕΡΓΑΣΤΗΡΙΑ ΔΕΞΙΟΤΗΤΩΝ** |
|  |  |
|  | **ΘΕΜΑΤΙΚΗ ΕΝΟΤΗΤΑ: ΦΡΟΝΤΙΖΩ ΤΟ ΠΕΡΙΒΑΛΛΟΝ**  **3.Παγκόσμια και Τοπική Πολιτιστική Κληρονομιά** |
|  |  |
|  | **Τίτλος: Καγκελάρι, χορευτικό δρώμενο σε χωριά της Άρτας (Ήπειρος): Στοιχείο Εγγεγραμμένο στο Εθνικό Ευρετήριο Άυλης Πολιτιστικής Κληρονομιάς του Υπουργείου Πολιτισμού** |
|  |  |
|  |  |
|  | **Φορέας: DMO ARTA**  **Destination Management Organization -Ancient Religious Trekking Artistic** |
|  |  |
|  |  |
|  |  |
|  |  |

**Δομή Προγράμματος Καλλιέργειας Δεξιοτήτων**

|  |  |
| --- | --- |
| **1ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου (1)**  ***«Η Άυλη Πολιτιστική Κληρονομιά και η σημασία της»*** | Στόχος είναι η ενίσχυση της γνώσης και της κατανόησης των μαθητών/τριών σχετικά με τις παραδόσεις, τις γλώσσες, τους χορούς, τα ήθη και τα έθιμα που αποτελούν αναπόσπαστο κομμάτι της πολιτιστικής μας κληρονομιάς.  Συγκεκριμένα, μέσω του εργαστηρίου οι μαθητές/τριες αναμένεται:   * Να ενημερωθούν για τη σημασία και αξία της άυλης πολιτιστικής κληρονομιάς στη ζωή μας. * Να εκφράσουν υπάρχουσες δικές τους προσωπικές εμπειρίες από τη συμμετοχή τους σε έθιμα και παραδόσεις που ανήκουν στην άυλη πολιτιστική κληρονομιά. * Να προσεγγίσουν τον τρόπο με τον οποίο συνδέονται οι παλαιότερες με τις νεότερες γενιές μέσω της άυλης ποριστικής κληρονομιάς. Κατανόηση του όρου ***«ζωντανή κληρονομιά».*** * Να εκφράζουν τις σκέψεις τους για ένα θέμα. * Να ακούν με σεβασμό και να εκφράζουν ενδιαφέρον για τις εμπειρίες των άλλων. * Να αναπτύξουν ενδιαφέρον συμμετοχής σε πολιτιστικές δράσεις.   **Χρονική διάρκεια:** Σαράντα πέντε (45) λεπτά. |
| **Δραστηριότητες** |
| 1. **Παρουσίαση Α Μέρος** (βλ. υλικό εργαστηρίου)**:** Επεξήγηση του όρου «Άυλη Πολιτιστική Κληρονομιά» - Παράθεση παραδειγμάτων- Ο ρόλος του Εθνικού Ευρετηρίου Άυλης Πολιτιστικής Κληρονομιάς του Υπουργείου Πολιτισμού- Αναφορά στη Σύμβαση UNESCO. 2. **Συζητήσεις**: Διοργάνωση συζητήσεων για τις παραδόσεις και τα έθιμα των περιοχών διαμονής και καταγωγής των μαθητών/τριών. Οι μαθητές/τριες ενθαρρύνονται να μοιραστούν προσωπικά τους βιώματα από τη συμμετοχή τους σε έθιμα και παραδόσεις του τόπου τους. 3. **Παρουσίαση Α Μέρος (συνέχεια):**Εισαγωγικά στοιχεία για το χορευτικό δρώμενο "Καγκελάρι". Μελέτη Περίπτωσης: εισαγωγή στο έθιμο ***«Καγκελάρι, χορευτικό δρώμενο σε χωριά της Άρτας (Ήπειρος)».*** 4. **Ανεστραμμένη Τάξη:** Ανάθεση εργασίας για το σπίτι. Παράθεση πηγών για τη μελέτη του εθίμου, τη συγκέντρωση στοιχείων και υλικού με σκοπό την παρουσίαση του εθίμου από τους μαθητές/τριες στο επόμενο εργαστήριο. Εναλλακτικά η δραστηριότητα αυτή να μπορεί να υλοποιηθεί και στη σχολική τάξη. |

|  |  |
| --- | --- |
| **2ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **(2)**  ***«Καγκελάρι, χορευτικό δρώμενο σε χωριά της Άρτας»: Στοιχείο Άυλης Πολιτιστικής Κληρονομίας και η συμβολή του στην τοπική κοινωνία.*** | Στόχος είναι η διαμόρφωση συνθηκών δημιουργικής συνεργασίας, η ανάπτυξη δεξιοτήτων επικοινωνίας και η κατανόηση της σημασίας που έχει ένα έθιμο για ένα άτομο, μια τοπική κοινωνία και την ιστορία της.  Συγκεκριμένα, μέσω του εργαστηρίου οι μαθητές/τριες αναμένεται:   * Να αποκτήσουν γνώσεις για ένα έθιμο που είναι εγγεγραμμένο στο Εθνικό Ευρετήριο Άυλης Πολιτιστικής Κληρονομιάς του Υπουργείου Πολιτισμού. * Να ερευνούν και να αναζητούν πληροφορίες μόνοι τους για ένα θέμα από διάφορες πηγές. * Να εκφράσουν τις γνώσεις που απέκτησαν από προσωπική έρευνα σχετικά με το έθιμο. * Να ακούν προσεκτικά τους άλλους, συμβάλλοντας στην επίτευξη ενός κοινού/ομαδικού στόχου που είναι η καταγραφή όσο των δυνατόν περισσότερων στοιχείων και πληροφοριών για το έθιμο. * Να μελετούν ένα ψηφιακό διαδραστικό χάρτη. * Να αναγνωρίσουν τα συναισθήματα ομοψυχίας που αναπτύσσουν οι συμμετέχοντες στο έθιμο. * Να αναγνωρίσουν τον τρόπο με τον οποίο το Καγκελάρι, ως κοινοτικός χορός, φέρνει κοντά τους συμμετέχοντες με αποτέλεσμα να επικρατεί το συλλογικό Εμείς. Αποτελεί σύμβολο **κοινωνικής συνοχής** και **αποδοχής της διαφορετικότητας.** * Να αναπτύξουν ενδιαφέρουν για την πολιτιστική ταυτότητα του τόπου τους.   **Χρονική διάρκεια:** Σαράντα πέντε (45) λεπτά. |
| **Δραστηριότητες** |
| 1. **Ανεστραμμένη Τάξη:** Οι μαθητές/τριες παρουσιάζουν τις πληροφορίες και τις γνώσεις που απέκτησαν από την προσωπική μελέτη και αναζήτηση στοιχείων για το έθιμο. Κάθε μαθητής/τρια μεταφέρει μόνο μια πληροφορία/ ένα στοιχείο για το έθιμο και ο/η δάσκαλος/α καταγράφει μονολεκτικά την περιγραφή στον πίνακα σε μια από τις τρεις ομάδες/κατηγορίες που έχει δημιουργήσει: ΙΣΤΟΡΙΚΑ ΣΤΟΙΧΕΙΑ- ΧΑΡΑΚΤΗΡΙΣΤΙΚΑ ΔΡΩΜΕΝΟΥ- ΣΥΝΑΙΣΘΗΜΑΤΑ -ΣΗΜΑΣΙΑ ΓΙΑ ΤΗΝ ΤΟΠΙΚΗ ΚΟΙΝΟΤΗΤΑ (ΒΙΩΣΙΜΟΤΗΤΑ). Ενθάρρυνση των μαθητών/τριών για την καταγραφή όλων των πληροφοριών αλλά και σκέψεων. 2. **Παρουσίαση Β Μέρος (**βλ. υλικό εργαστηρίου)**:** Το χορευτικό δρώμενο "Καγκελάρι" - Ιστορική αναφορά –βασικά χαρακτηριστικά/ βήματα / στίχοι– ιδιαιτερότητες του εθίμου- φωτογραφικό υλικό και βίντεο- ψηφιακός χάρτης- η έννοια του κοινοτικού χορού- συναισθήματα ομόνοιας, φιλοξενίας και αποδοχής (αποδοχή της διαφορετικότητας και του συλλογικού ¨εμείς¨). Παράλληλη σύγκριση με πληροφορίες που δόθηκαν από τους μαθητές/τριες και καταγράφηκαν στον πίνακα. Παρατηρήσεις. 3. **Προβολή βίντεο και φωτογραφικού υλικού** (βλ. παρουσίαση Β’ Μέρος)**:** παρακολούθηση βίντεο και φωτογραφιών από χωριά που διοργανώνουν το χορευτικό δρώμενο. Βασικές ομοιότητες και διαφορές υλοποίησης του εθίμου σε διαφορετικά χωριά. 4. **Ψηφιακός χάρτης** (βλ. παρουσίαση Β’ Μέρος)**:** Επίδειξη ψηφιακού χάρτη όπου απεικονίζονται τα χωριά, φωτογραφίες, ημερομηνίες και τα συγκεκριμένα σημεία που υλοποιείται το έθιμο. Θα μπορούσε να παρουσιαστεί ως παράδειγμα δημιουργίας ενός δικτύου λαϊκών γιορτών μέσω των οποίων θα υπάρχει παράλληλα, η αναγνώριση της πολιτιστικής ταυτότητας των περιοχών, η προβολή του τόπου, η σύνδεση μεταξύ των ανθρώπων. 5. **Διαμοιρασμός φυλλαδίου με επιλεγμένους στίχους τραγουδιού,** με σκοπό οι μαθητές/τριες να προετοιμαστούν κατάλληλα στο σπίτι τους για το επόμενο εργαστήριο που θα περιλαμβάνει χορό και τραγούδι στην πράξη. Προτείνονται οι στίχοι των σελ. 42-44 του συγγράμματος για το Καγκελάρι*: «Τέτοια ώρα ήταν εψές, τέτοια και παραπροψές,….»,* που βρίσκεται στο υλικό του εργαστηρίου. 6. **Διαλογική συζήτηση:** Οι μαθητές/τριες καταθέτουν σκέψεις, απορίες και παρατηρήσεις. |

|  |  |
| --- | --- |
| **3ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **(3)**  ***«Δημιουργικό Εργαστήριο Χορευτικού Δρώμενου ¨το Καγκελάρι¨»*** | Στόχος είναι η εκμάθηση των χορευτικών βημάτων και στίχων του δρώμενου ώστε οι μαθητές/τριες να είναι σε θέση να χορεύουν και να τραγουδούν μόνοι τους Καγκελάρι. Ο/η εκπαιδευτικός φυσικής αγωγής σε συνεργασία με τον/την εκπαιδευτικό του μαθήματος μουσικής θα μπορούσαν να φέρουν εις πέρας με επιτυχία το εργαστήριο.  Συγκεκριμένα, μέσω του εργαστηρίου οι μαθητές/τριες αναμένεται:   * Να ενημερωθούν για το διαφοροποιημένο τρόπο που υλοποιούν το έθιμο στα εκάστοτε χωριά της Άρτας όσον αφορά τα βήματα, το τραγούδισμα, τη διάταξη κ.α.. * Να αντιληφθούν ότι ο χορός είναι κοινωνική αλληλεπίδρασηπου φέρνει τους ανθρώπους κοντά και ενισχύει το αίσθημα της κοινότητας. * Να αποκτήσουν νέα χορευτική δεξιότητα. Να μάθουν τα βήματα και τον τρόπο που πιάνονται οι χορευτές μεταξύ τους. * Να συμμετέχουν ομαδικά στο τραγούδισμα των στίχων. Να έχουν την εμπειρία να τραγουδήσουν αντιφωνικά τους στίχους. * Να διακρίνουν τον τρόπο με τον οποίο το Καγκελάρι, ως κοινοτικός χορός, φέρνει κοντά τους ανθρώπους, με αποτέλεσμα να επικρατεί το συλλογικό Εμείς. Αποτελεί σύμβολο **κοινωνικής συνοχής** και **αποδοχής της διαφορετικότητας.**   **Χρονική διάρκεια:** Σαράντα πέντε (45) λεπτά. |
| **Δραστηριότητες** |
| Ο/η εκπαιδευτικός στο προηγούμενο εργαστήριο είχε δώσει τους επιλεγμένους στίχους του τραγουδιού για την κατάλληλη προετοιμασία των μαθητών/τριών. Επίσης, ο/η εκπαιδευτικός θα πρέπει να επιλέξει τους βηματισμούς που θα διδάξει από το σύγγραμμα για το Καγκελάρι ή από διαδικτυακές πηγές (βίντεο) που βρίσκονται στο υλικό του εργαστηρίου. Τα βήματα είναι συνήθως απλά και επαναλαμβανόμενα.   1. **Εκμάθηση βημάτων:** Το εργαστήριο θα ξεκινήσει με τους μαθητές/τριες να μαθαίνουν τα βήματα του χορού. Επαναλαμβάνοντας τα βήματα θα αποκτήσουν εξοικείωση και αρμονία στο ρυθμό. 2. **Τραγούδισμα:** Στη συνέχεια θα συμπεριλάβουν παράλληλα με την κίνησή τους το τραγούδισμα των στίχων (προτείνεται απουσία μουσικών οργάνων). Ο/η εκπαιδευτικός μπορεί να επιλέξει ένα άτομο (ή μια ομάδα ατόμων) να λέει πρώτο μόνο του το στίχο και στη συνέχεια να επαναλαμβάνουν οι υπόλοιποι.   Ο ρυθμός δίνεται από τους μαθητές/τριες που τραγουδάνε τους στίχους αντιφωνικά δίνοντας ρυθμό στο χορό τους.  Αν ευνοεί ο χώρος οι μαθητές/τριες μπορούν στην εξέλιξη του τραγουδιού και του χορού να κάνουν κινήσεις όπως καγκελίσματα, διπλοκάγκελο, σταυροκάγκελο. |

|  |  |
| --- | --- |
| **4ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **(4)**  ***«Διαγωνισμός Ζωγραφικής/Κατασκευής με θέμα ¨Το Καγκελάρι¨»*** | Στόχος του 4ου εργαστηρίου είναι να αυξήσει το εκπαιδευτικό ενδιαφέρον των μαθητών/τριών μέσω της διοργάνωσης ενός διαγωνισμού με θέμα Το Καγκελάρι. Το αντικείμενο του διαγωνισμού μπορεί να επιλεγεί ελεύθερα από τους εκπαιδευτικούς και τους μαθητές/τριες και μπορεί να είναι σχεδίων ζωγραφικής, κατασκευής, κολάζ, φωτογραφίας κ.α.. Στο υλικό του εργαστηρίου συμπεριλαμβάνεται παράδειγμα από διαγωνισμό ζωγραφικής.  Συγκεκριμένα, μέσω του εργαστηρίου οι μαθητές/τριες αναμένεται:   * Να καλλιεργήσουν δεξιότητες δημιουργικότητας, συνεργασίας, επικοινωνίας και υγιούς ανταγωνισμού. * Να εκφράσουν μέσω της τέχνης τις γνώσεις, την εμπειρία και τα συναισθήματα που βίωσαν στα προηγούμενα εργαστήρια. * Να εμπνευστούν και να δημιουργήσουν δικές τους κατασκευές (π.χ φωτογραφικό κολλάζ, διαγωνισμός ζωγραφικής κτλ). * Να ανταποκρίνονται σε συγκεκριμένο χρονικό διάστημα στην υλοποίηση ενός παραδοτέου. * Να ακολουθούν συγκεκριμένες οδηγίες και προδιαγραφές για την υλοποίηση ενός παραδοτέου. * Να αφομοιώσουν βασικά στοιχεία του εθίμου. * Να καλλιεργούν ευγενή άμιλλα.   **Χρονική διάρκεια:** Σαράντα πέντε (45) λεπτά. |
| **Δραστηριότητες** |
| 1. **Εργαστήριο Κατασκευών:** Ο/η εκπαιδευτικός σε συνεργασία με τους μαθητές/τριες αποφασίζουν το περιεχόμενο του διαγωνισμού (ζωγραφικής, κατασκευής, κολάζ, φωτογραφίαςκ.α.). 2. **Ενημέρωση για προδιαγραφές/όρους διαγωνισμού:** Στη συνέχεια ενημερώνει τους μαθητές/τριες αναλυτικά για τις προδιαγραφές, τους όρους του διαγωνισμού και τον τρόπο αξιολόγησης των έργων. Στο υλικό του εργαστηρίου συμπεριλαμβάνεται παράδειγμα από διαγωνισμό ζωγραφικής, ωστόσο οι όροι και προδιαγραφές μπορούν να αλλάξουν ανάλογα με τα χαρακτηριστικά της τάξης και τα ενδιαφέροντα των μαθητών/τριών.   Ο/η εκπαιδευτικός θα πρέπει να εξηγήσει και να δώσει εγγράφως οδηγίες συμμετοχής στο διαγωνισμό, όπως:**τρόπος συμμετοχής** (ομαδικά ή ατομικά), **τεχνικές πληροφορίες** για τα έργα (διαστάσεις, υλικά που μπορούν να χρησιμοποιηθούν, τεχνικές που επιτρέπονται κ.λπ.), **προθεσμία υποβολής, τρόπος αξιολόγησης, βραβείο κ.α.**   1. **Έναρξη υλοποίησης project** για το υπολειπόμενο της διδακτικής ώρα |

|  |  |
| --- | --- |
| **5ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **(5)**  ***«Ολοκλήρωση έργων/ κατασκευών με θέμα:***  ***¨Το Καγκελάρι¨»*** | Στόχος του 5ου εργαστηρίου είναι το «Καγκελάρι», ως σημαντικό στοιχείο της πολιτιστικής ταυτότητας ενός τόπου να αποτελέσει **πηγή έμπνευσης και δημιουργίας** για όλους τους μαθητές/τριες με ή χωρίς καταγωγή από τις περιοχές όπου υλοποιείται το έθιμο.  Με το πέρας του συγκεκριμένου εργαστηρίου θα υπάρχουν ολοκληρωμένα έργα/ projects (σχέδια ζωγραφικής, κολάζ, άλλες κατασκευές) συγκεκριμένων προδιαγραφών που ουσιαστικά θα απεικονίζουν το ταξίδι της μάθησης που ακολούθησαν οι μαθητές/τριες στα προηγούμενα εργαστήρια.  Συγκεκριμένα, μέσω του εργαστηρίου οι μαθητές/τριες αναμένεται:   * Να εργάζονται εποικοδομητικά ως μέλη μιας ομάδας, εφαρμόζοντας τις γνώσεις τους. * Να εκφράζονται και να παρουσιάζουν ένα θέμα, έργο, μια κατασκευή τους. * Να δουλέψουν ομαδικά για να μάθουν την αξία της συνεργασίας και της ομαδικότητας μέσα από το χορευτικό δρώμενο «Καγκελάρι». * Να δίνουν χώρο στους άλλους για να εκφράζονται, ειδικά στην περίπτωση που αποφασισθεί οι συμμετοχές στο διαγωνισμό να είναι ομαδικές. * Να αποτελούν μέρος ενός συνόλου. * Να σέβονται τους άλλους όταν εκφράζουν τη δική τους οπτική ακόμα και αν δε συμφωνούν. * Να απολαμβάνουν μια ολοκληρωμένη προσπάθειά τους, να βιώνουν τη χαρά της δημιουργίας.   **Χρονική διάρκεια:** Σαράντα πέντε (45) λεπτά. |
| **Δραστηριότητες** |
| 1. **Ολοκλήρωση έργων: Ο**ι μαθητές/τριες πρέπει να ολοκληρώσουν τα σχέδιά τους. 2. **Παρουσίαση έργου:** Οι μαθητές/τριες θα εξηγήσουν τις τεχνικές και τα υλικά που χρησιμοποίησαν και θα παρουσιάσουν τα στοιχεία, τα συναισθήματα και τα μηνύματα που αποτύπωσαν στο σχέδιο και αντίστοιχα τους δημιούργησε η εμπειρία συμμετοχής τους στο χορευτικό δρώμενο «Καγκελάρι». 3. **Ανοικτή/ διαλογική συζήτηση:** Οι μαθητές/τριες μπορούν να παίρνουν τα λόγο να κάνουν ερωτήσεις επι των σχεδίων, να εκφράζονται και να λένε τη γνώμη τους. Με αυτό τον τρόπο οι μαθητές/τριες προβληματίζονται, αποκτούν κοινωνικές δεξιότητες, σκέφτονται τρόπους βελτίωσης των σχεδίων. Η δραστηριότητα αυτή θα είναι μια ευκαιρία για δημιουργική έκφραση αλλά και μια εξαιρετική μέθοδος για να προωθηθεί η συνεργασία και η ενδυνάμωση των σχέσεων μεταξύ των μαθητών/τριών. |

|  |  |
| --- | --- |
| **6ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **(6)**  ***«Αυτοαξιολόγηση Μαθητή/τριας και Αξιολόγηση Έργων»*** | Το εργαστήριο είναι χωρισμένο σε δύο (2) μέρη: της αυτοαξιολόγησης και της ομότιμης αξιολόγησης.  **Αυτοαξιολόγηση:** στόχος είναι οι μαθητές/τριες να αποτιμήσουν την προσπάθειά τους, να αναλάβουν την ευθύνη της μάθησής τους, να εντοπίσουν τα δυνατά και αδύνατα σημεία τους κατά τη διαδικασία της μάθησης, να κατανοήσουν καλύτερα τον εαυτό τους και να αναπτύξουν συναισθήματα αυτοεκτίμησης.  **Ομότιμη αξιολόγηση:** Αφορά την αξιολόγηση των σχεδίων τους από μαθητές/τριες άλλων τάξεων. Στόχος είναι αφενός να μεταδώσουν συνοπτικά σε άλλα άτομα τις γνώσεις τους για το «Καγκελάρι» μέσω μιας εικόνας/ κατασκευής, πολλαπλασιάζοντας έτσι τον αντίκτυπο του Εργαστηρίου αλλά και να νιώθουν άνεση και θετική διάθεση όταν βρίσκονται σε μη οικείες, συνθήκες, όπως είναι η αξιολόγηση από ομότιμους.  Συγκεκριμένα, μέσω της **αυτοαξιολόγησης** της συμμετοχής τους στο Εργαστήριο Δεξιοτήτων οι μαθητές/τριες αναμένεται:   * Να αναγνωρίζουν τις νέες γνώσεις που απέκτησαν μέσα από τη συμμετοχή τους στις διαδικασίες των Εργαστηρίων Δεξιοτήτων. * Να αξιολογούν την προσπάθειά τους ως προς την αφομοίωση της νέας γνώσης αλλά και των δεξιοτήτων τους (συμμετοχικότητα, ομαδικότητα, συνεργασία, παρουσίαση, κ.α.). * Να αξιολογούν την πορεία τους στη μάθηση και να εντοπίζουν δυνατά και αδύναμα σημεία. * Να είναι ρεαλιστές.   Συγκεκριμένα, μέσω της **ομότιμης αξιολόγησης των σχεδίων τους** οι **μαθητές/τριες που αξιολογούνται** αναμένεται:   * Να είναι ανθεκτικοί στην αξιολόγηση. * Να αναστοχάζονται κριτικά ως προς το έργο τους. * Να σέβονται τους άλλους όταν εκφράζουν τη δική τους οπτική ακόμα και αν δε συμφωνούν. * Να παίρνουν ανατροφοδότηση για το έργο τους.   Επίσης, μέσω της **ομότιμης αξιολόγησης των σχεδίων** **οι μαθητές/τριες που αξιολογούν** αναμένεται:   * Να αναπτύξουν κριτική σκέψη και να είναι αντικειμενικοί και δίκαιοι. * Να αντιληφθούν τη διαφορετικότητα στην έκφραση της δημιουργικότητας, όπως η χρήση χρωμάτων, η σύνθεση, η τεχνική, και τα επιλεγμένα στοιχεία που απεικονίστηκαν για το έθιμο. * Να επιδεικνύουν σεβασμό στην κριτική αξιολόγηση του έργου άλλων ανθρώπων. * Να καλλιεργήσουν κοινωνικές δεξιότητες, επικοινωνιακές δεξιότητες αλλά και την αίσθηση υπευθυνότητας. * Να αντιλαμβάνονται ότι η γνώμη τους μετράει, κάτι που ενισχύει την αυτοεκτίμησή τους.   **Χρονική διάρκεια:** Σαράντα πέντε (45) λεπτά. |
| **Δραστηριότητες** |
| * 1. **Φύλλα Αυτοαξιολόγησης**: Οι μαθητές/τριες πρέπει να συμπληρώσουν τις απαντήσεις με αυθόρμητο τρόπο και σε συγκεκριμένο χρονικό διάστημα.   2. **Ομότιμη αξιολόγηση των έργων: α)** Οι δημιουργοί των σχεδίων βγαίνουν εκτός της τάξης. **β)** Οι μαθητές/τριες της άλλης/ων τάξης/εων (απουσία των δημιουργών) έχουν ένα συγκεκριμένο χρονικό διάστημα για να δουν και να αξιολογήσουν όλα τα σχέδια ζωγραφικής, παράλληλα, έχουν τη δυνατότητα να κάνουν ερωτήσεις επί των σχεδίων οι οποίες μπορούν να απαντηθούν από τον/την εκπαιδευτικό του Ε.Δ.. **γ)** Στη συνέχεια, με μυστικό τρόπο οι μαθητές/τριες που αξιολογούν, συμπληρώνουν σε ένα χαρτάκι τον αριθμό του έργου που τους άρεσε περισσότερο και τοποθετούν τη σημείωσή τους/ψήφο τους σε ένα κουτί. Οι μαθητές/τριες που αξιολογούν δε γνωρίζουν σε ποιο μαθητή/τρια ανήκουν τα σχέδια. **δ)** Ο/η εκπαιδευτικός του Ε.Δ. κάνει καταμέτρηση των ψήφων και κατατάσσει μόνο τα τρία (3) πρώτα σχέδια. Σε περίπτωση ισοψηφίας βραβεύονται όλα τα σχέδια που έχουν ισοψηφία. **ε)** Ο/η εκπαιδευτικός καλεί στην τάξη του μαθητές/τριες και τους ενημερώνει για το αποτέλεσμα.   3. **Συγκριτική αξιολόγηση:** Οι μαθητές/τριες αξιολογούν συγκριτικά τα αποτελέσματα του φύλλου αυτοαξιολόγησης και της ομότιμης αξιολόγησης. Βγάζουν συμπεράσματα, εκφράζουν τις σκέψεις και τα συναισθήματά τους στην τάξη για τη διαδικασία αξιολόγησης, για την εμπειρία συμμετοχής τους στα Εργαστήρια Δεξιοτήτων και για το Καγκελάρι ως στοιχείο άυλης πολιτιστικής κληρονομιάς. |

|  |  |
| --- | --- |
| **7ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **(7)**  ***«Διοργάνωση μικρής εκδήλωσης διάχυσης της γνώσης σε όλους τους μαθητές/τριες του Σχολείου»*** | Στόχος αυτού του Εργαστηρίου είναι η συμμετοχή στις διαδικασίες της διοργάνωσης μιας μικρής εκδήλωσης με βασικό σκοπό την ανάπτυξη δεξιοτήτων εξωστρέφειας. Οι μαθητές/τριες πρέπει να κατανοήσουν ότι ο κύκλος της μάθησης δε σταματάει στην έκθεση στην πληροφορία για ένα θέμα/γεγονός/διαδικασία και στην αφομοίωση και μόνο της γνώσης. Αλλά, ο κύκλος της μάθησης πρέπει να προχωράει στην επίδειξη του έργου και των αποτελεσμάτων που αποκτήθηκαν από τη διαδικασία της μάθησης και να ολοκληρώνεται με τη διάχυση της γνώσης σε άλλους ανθρώπους. Η εκδήλωση θα περιλαμβάνει α) έκθεση ζωγραφικής, β) ξενάγηση στην έκθεση, γ) βράβευση σχεδίων και δ) επίδειξη του χορευτικού δρώμενου.  Προτείνεται η ημερομηνία διεξαγωγής της εκδήλωσης να είναι η **18η του Απριλίου** καθώς είναι η Παγκόσμια Ημέρα Πολιτιστικής Κληρονομιάς.  Συγκεκριμένα, μέσω του 7ου εργαστηρίου οι μαθητές/τριες που συμμετείχαν στο Εργαστήριο αλλά και οι υπόλοιποι μαθητές/τριες του Σχολείου αναμένεται:   * Να ενημερωθούν για το Στοιχείο «Καγκελάρι, χορευτικό δρώμενο στην Άρτα (Ήπειρος)» που είναι εγγεγραμμένο στο Εθνικό Ευρετήριο Άυλης Πολιτιστικής Κληρονομιάς. * Να δουν το έθιμο μέσα από τα μάτια των συμμαθητών/τριών τους. * Να συνειδητοποιήσουν την αξία της πολιτιστικής κληρονομιάς και να εμπνεύσουν τη σπουδαιότητα διατήρησης της άυλης πολιτιστικής κληρονομιάς. * Να αναλάβουν πρωτοβουλίες και να νιώσουν ότι συμμετέχουν σε μια ομαδική δράση που προσφέρει γνώση και θέαμα στους συμμαθητές/τριες τους. * Να έρθουν πιο κοντά μεταξύ τους, καλλιεργώντας ένα κλίμα συνεργασίας και κοινής συμμετοχής. * Να αναγνωρίσουν τα συναισθήματα ομοψυχίας που αναπτύσσουν οι συμμετέχοντες στο έθιμο. * Να διακρίνουν τον τρόπο με τον οποίο το Καγκελάρι, ως κοινοτικός χορός, φέρνει κοντά τους συμμετέχοντες με αποτέλεσμα να επικρατεί το συλλογικό Εμείς. Αποτελεί σύμβολο **κοινωνικής συνοχής** και **αποδοχής της διαφορετικότητας.**   Ακόμη, σημαντική είναι η ανατροφοδότηση από τους γονείς, όσον αφορά τη μεταφορά της νέας γνώσης στο σπίτι και ως προς την ανάπτυξη των δεξιοτήτων που καλλιεργούνται μέσα από το πρόγραμμα.  **Χρονική διάρκεια:** Σαράντα πέντε (45) λεπτά. |
| **Δραστηριότητες** |
| * 1. **Έκθεση ζωγραφικής:** Καταιγισμός ιδεών και διαλογική συζήτηση με τον/την εκπαιδευτικό του Εργαστηρίου με θέμα τη διακόσμηση του χώρου με τα έργα/ κατασκευές του Εργαστηρίου αλλά και με τη εφαρμογή τυχόν επιπλέον ιδεών που θα αναπτυχθούν. Οι μαθητές/τριες σε συνεργασία με τον/την εκπαιδευτικό διακοσμούν το χώρο (προτείνεται ο κλειστός χώρος γυμναστηρίου ή αίθουσα εκδηλώσεων του σχολείου) με τα σχέδια ζωγραφικής τους. Σε κάποιο επιλεγμένο σημείο μπορούν να έχουν και φωτογραφίες από το έθιμο (βλ.υλικό εργαστηρίων) έτσι όπως επιτελείται στα χωριά της Άρτας. Τα σχέδια που πήραν την 1η, 2η και 3η θέση στο διαγωνισμό μπαίνουν σε περίοπτη θέση, με την αναγραφή της θέσης τους στην κατάταξη.   2. **Ξενάγηση στην έκθεση:** Οι δημιουργοί όλων των σχεδίων στέκονται κοντά στα σχέδια τους, δέχονται ερωτήσεις από τους συμμαθητές/τριες τους και παρουσιάζουν/ εξηγούν το έργο τους και συνάμα και το Καγκελάρι. Με αυτόν τον τρόπο οι μαθητές/τριες που δεν συμμετείχαν στα Ε.Δ. θα καταφέρουν να εντοπίσουν και να αντιληφθούν βασικά στοιχεία του εθίμου, πολλαπλασιάζοντας τον αντίκτυπο του Ε.Δ..   3. **Βράβευση σχεδίων:** Ακολουθεί σύντομη ανακοίνωση από τον/την εκπαιδευτικό του Ε.Δ. για το περιεχόμενο και την εμπειρία των Εργαστηρίων Δεξιοτήτων με θέμα «Το Καγκελάρι, χορευτικό δρώμενο στην Άρτα (Ήπειρος)» και βράβευση των τριών πρώτων σχεδίων από τον/την ίδιο/α ή από τον/την διευθυντή/τρια του Σχολείου, ενώπιων όλων των μαθητών/τριών. Για το σκοπό αυτό στο υλικό του εργαστηρίου υπάρχει σχετικό πρότυπο βεβαίωσης/βραβείου.   4. **Επίδειξη του χορευτικού δρώμενου ΚΑΓΚΕΛΑΡΙ**: Στο τέλος ξεκινάει ο χορός και το τραγούδι. Οι μαθητές/τριες που συμμετείχαν στα Ε.Δ. θα δώσουν μια μικρή παράσταση όπου θα χορέψουν το Καγκελάρι και θα τραγουδήσουν αντιφωνικά τους στίχους του τραγουδιού. Κατά τη διάρκεια του χορού οι μαθητές/τριες θα καλέσουν στο χορό και τους υπόλοιπους συμμαθητές/τριες τους. Στόχος είναι όλο το Σχολείο να γίνει ένας μεγάλος χορευτικός κύκλος από τον οποίο δεν περισσεύει κανείς. Ενθαρρύνονται να συμμετέχουν ιδιαίτερα οι μαθητές/τριες με ειδικές ανάγκης, κι έτσι θα δούνε όλοι με ποιο τρόπο το Καγκελάρι αποτελεί σύμβολο **κοινωνικής συνοχής** και **αποδοχής της διαφορετικότητας.**   5. **Αξιολόγηση Εργαστηρίου Δεξιοτήτων:** Οι μαθητές/τριες στο Φύλλο Εργασίας του 7ου Εργαστηρίου που θα παραλάβουν θα κληθούν να αξιολογήσουν συνολικά το Εργαστήριο Δεξιοτήτων με θέμα *«Καγκελάρι, χορευτικό δρώμενο σε χωριά της Άρτας (Ήπειρος): Στοιχείο Εγγεγραμμένο στο Εθνικό Ευρετήριο Άυλης Πολιτιστικής Κληρονομιάς του Υπουργείου Πολιτισμού»*. Στη συνέχεια θα μοιραστούν την αξιολόγησή τους με την υπόλοιπη τάξη, θα σημειώσουν και θα συζητήσουν συνοπτικά τα στοιχεία του προγράμματος που τους άρεσαν και τα στοιχεία που δεν τους άρεσαν. |